แรงซื้อหุ้นบิ๊กแคปดัน SET พลิกปิดบวก 12 จุด แนะติดตามผลเจรจาการค้าสหรัฐ-จีนสัปดาห์หน้า
แรงซื้อหุ้นบิ๊กแคปดัน SET พลิกปิดบวก 12 จุด แนะติดตามผลเจรจาการค้าสหรัฐ-จีนสัปดาห์หน้า โดยดัชนีปิดตลาดวันนี้ ที่ระดับ 1,659.20 จุด บวก 11.88 จุด หรือ 0.72% มูลค่าการซื้อขาย 5.1 หมื่นล้านบาท
22 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,659.20 จุด บวก 11.88 จุด หรือ 0.72% มูลค่าการซื้อขาย 5.1 หมื่นล้านบาท
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงบ่ายนี้ปรับตัวขึ้นได้ดีกว่าที่คิดไว้ โดยหุ้นในกลุ่มพลังงานสามารถกลับขึ้นมานำตลาดฯได้ดีกว่าที่คิด และยังได้รับแรงหนุนจาก CPALL ด้วย ซึ่งมองว่าอาจเป็นเพราะส่วนใหญ่ในกลุ่มพลังงานประกาศผลประกอบการและตอบรับไปแล้ว จึงน่าจะผ่านจุดต่ำสุดไปแล้วด้วย
ขณะที่ปัจจัยนอกประเทศมีความคาดหวังการเจรจาการค้าระหว่างสหรัฐและจีนจะออกมาในทางที่ดีขึ้น โดยบ่ายนี้ดาวโจนส์ฟิวเจอร์สเคลื่อนไหวในแดนบวก และตลาดในยุโรปที่เทรดบ่ายนี้ส่วนใหญ่บวกเล็กน้อยราว 0.3% อาจจะขึ้นมาบนความคาดหวังการเจรจาการค้าก็ได้ ขณะที่ตลาดหุ้นในภูมิภาคเอเชียเคลื่อนไหวไซด์เวย์ มีเพียงตลาดหุ้นจีนที่บวกได้มาก
แนวโน้มการลงทุนในสัปดาห์หน้า นายวีระวัฒน์ กล่าวว่า ตลาดฯมีโอกาสจะผันผวนได้ ขึ้นอยู่กับผลการเจรจาการค้าระหว่างสหรัฐและจีน และในวันที่ 27 ก.พ.นี้ต้องติดตามศาลรัฐธรรมนูญนัดพิจารณาคดียุบพรรคไทยรักษาชาติ
พร้อมให้แนวรับ 1,640 จุด ส่วนแนวต้าน 1,667-1,670 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 4,270,526.22 ล้านบาท ปิดที่ 78.75 บาท เพิ่มขึ้น 2 บาท
PTTGC มูลค่าการซื้อขาย 2,672,987.98 ล้านบาท ปิดที่ 72.50 บาท เพิ่มขึ้น 1.50 บาท
PTT มูลค่าการซื้อขาย 2,667,139.38 ล้านบาท ปิดที่ 49.25 บาท เพิ่มขึ้น 0.50 บาท
AOT มูลค่าการซื้อขาย 1,772,035.42 ล้านบาท ปิดที่ 68.75 บาท เพิ่มขึ้น 0.25 บาท
PTTEP มูลค่าการซื้อขาย 1,676,471.35 ล้านบาท ปิดที่ 126 บาท ราคาไม่เปลี่ยนแปลง